ഇന്ധനവിലയില് ഇന്നും വര്ദ്ധനവ്: പെട്രോള് 105.18 ഡീസല് 98.38 രൂപ തിരുവനന്തപുരം: ഇന്ധനവില ഇന്നും വര്ധിപ്പിച്ചു. പെട്രോളിന് ലിറ്ററിന് 30 പൈസയും ഡീസലിന് 37 പൈസയുമാണ് വര്ധിപ്പിച്ചത്. ഇതോടെ തിരുവനന്തപുരത്ത് പെട്രോളിന് 105.18 ആയി വില. ഡീസലിന് 98 രൂപ 38 പൈസയാണ് ഇന്നത്തെ വില. അന്താരാഷ്ട്രവിപണിയില് അസംസ്കൃത എണ്ണവില കുതിക്കുന്നു. ചൊവ്വാഴ്ച ബ്രെന്റ് ക്രൂഡ് ബാരലിന് 82.25 ഡോളറിലെത്തി. ഓഗസ്റ്റിലെ ശരാശരി വിലയെക്കാള് ബാരലിന് എട്ടുമുതല് പത്തുഡോളര് വരെയാണ് വര്ധനവ്. അന്താരാഷ്ട്രവിപണിയില് എണ്ണവില കുതിക്കുന്നതിനൊപ്പം രാജ്യത്ത് പെട്രോള്ഡീസല് വിലകളും പുതിയ ഉയരങ്ങളിലേക്ക് നീങ്ങുന്നു. ജയ്പുരില് പെട്രോള്വില ലിറ്ററിന് 109.66 രൂപയിലെത്തി. ഡീസല്വില 100.42 രൂപയും. മുംബൈയില് പെട്രോള്വില 108.67 രൂപ കടന്നു. ഡീസലിന് 98.80 രൂപയായി. കൊച്ചിയില് പെട്രോളിന് 103.12 ഉം ഡീസലിന് 92. 42മാണ് വില. കോഴിക്കോട് പെട്രോള് 103.42, ഡീസല് 96.74 എന്നാണ് നിലവിലെ വില. എട്ട് ദിവസത്തിനിടെ പെട്രോളിന് ലിറ്ററിന് ഒന്നര രൂപയിലേറെയാണ് വര്ധിച്ചത്. ഡീസലിന് ഒമ്ബത് ദിവസത്തിനിടെ രണ്ടര രൂപ വര്ധിച്ചു. പാചക വാതക വിലയും കൂടിയിട്ടുണ്ട്. വീടുകളില് ഉപയോഗിക്കുന്ന സിലിണ്ടറിന് 15 രൂപ കൂടി. 906 രൂപ 50 പൈസയാണ് കൊച്ചിയിലെ വില. നേരത്തെ 891 രൂപ 50 പൈസയായിരുന്നു. വാണിജ്യ സിലിണ്ടറുകളുടെ വില 2 രൂപ കുറഞ്ഞു. 1726 രൂപയാണ് കൊച്ചിയിലെ വില.